stanford-oval/wikipedia huggingface dataset:
Pianokvartetto

Pianokvartetto on yksi kamarimusiikin laji. Tavallisimmin soittimina ovat piano, viulu, alttoviulu ja sello. Toisinaan kuitenkin pianon ohella pianokvartetossa saattaa olla muitakin soittimia. Tästä esimerkkinä on vaikkapa Olivier Messiaenin Ajan lopun kvartetto: viulu, sello, klarinetti, piano
Pianokvartettoja kirjoittivat jo klassismin ajan säveltäjät, esimerkiksi Wolfgang Amadeus Mozart ja Ludwig van Beethoven. Lajin tärkein kukoistuskausi oli kuitenkin romantiikka, jolloin hienoja pianokvartettoja sävelsivät mm. Felix Mendelssohn, Carl Maria von Weber, Johannes Brahms, Robert Schumann, Antonín Dvořák, Gabriel Fauré, Max Reger, Camille Saint-Saëns ja Josef Suk. Myös suomalaisista säveltäjistä esimerkiksi Ilmari Hannikainen, Armas Launis, Arvo Laitinen, Helvi Leiviskä ja Uuno Klami ovat säveltäneet pianokvartettoja.
Real Murcia

Real Murcia Club de Fútbol on espanjalainen jalkapalloseura Murcian kaupungista. Seuran edustusjoukkue pelaa kaudella 2021-2022 Espanjan neljänneksi korkeimmalla sarjatasolla Segunda División RFEF:ssä.
Seura perustettiin vuonna 1908 nimellä Murcia Club de Fútbol. Kauden 1922–1923 aikana kuningas Alfonso XIII myönsi sille tittelin Real (suom. kuninkaallinen). Kaudeksi 1940–1941 seura nousi ensimmäistä kertaa Espanjan korkeimmalle sarjatasolle Primera Divisióniin, ja on sittemmin pelannut sarjassa kaikkiaan 18 kautta. Segunda Divisiónissa Real Murcia on pelannut 50 kautta, enemmän kuin mikään muu seura. Seuralla on myös eniten Segunda Divisiónin voittoja (kahdeksan) ja sarjanousuja Primera Divisióniin (yksitoista).
Real Murcian kotipeliasu muodostuu punaisesta paidasta, valkoisista housuista ja punaisista sukista. Seuran kotistadionina toimii vuonna 2006 valmistunut, 33 045 -paikkainen Nueva Condomina.
Aiheesta muualla

Real Murcian virallinen sivusto (espanjaksi)
Robert Romanus

Robert Romanus (s. 17. heinäkuuta 1956) on yhdysvaltalainen näyttelijä. Hän on esiintynyt muun muassa elokuvassa Kuumat kinkut (1982), mutta suorittanut myös televisiorooleja.
Romanus on näyttelijä Richard Romanuksen veli ja näyttelijä-tuottaja-käsikirjoittaja Kari Lizerin entinen puoliso.
Aiheesta muualla

Robert Romanus Internet Movie Databasessa. (englanniksi)
Repola (täsmennyssivu)

Repola voi tarkoittaa seuraavia:
Paikkoja > Karjalan tasavallassa Venäjällä

Repola, kylä ja maalaiskunta
Repolan piiri, entinen piiri
Paikkoja > Luovutetuilla alueilla Venäjällä

Repola, Viipurin vanha suomalainen kaupunginosa
Repola–Lyykylä, entinen kylä Viipurin maalaiskunnassa
Repola–Tervajoki, entinen kylä Viipurin maalaiskunnassa
Paikkoja > Suomessa

Repola, kylä Puumalassa
Repola, kylä Nousiaisissa
Repolan linnavuori, linnavuori Nousiaisissa
Yrityksiä

Repola Wood, vuosina 1924–1952 toiminut suomalainen metsäteollisuusyhtiö
Rauma-Repola, vuosina 1952–1990 toiminut suomalainen metsä-, metalli- ja telakkateollisuuskonserni
Repola, vuosina 1990–1995 toiminut suomalainen teollisuuskonserni
Henkilöitä

Anneli Repola (s. 1954), suomalainen pikaluistelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Repola”, voi hakea sivunnimihaulla, laajalla sivunnimihaulla tai tekstihaulla.
Rillumarei!

| Rillumarei! Viikate |
| --- | --- | --- |

Studioalbumin tiedot
 Julkaistu: 2. lokakuuta 2020
 Formaatti: CD, LP, C-kasetti
 Kesto: 39.32
 Levy-yhtiö: Universal Music
Listasijoitukset
  2. (albumilista)    1. (fyysinen albumilista)
Viikatteen muut julkaisut
| Kuutamourakat – Riippumattomat pienjulkaisut 1998–2003  | Rillumarei! 2020 | Askel 2023 |
Rillumarei! on heavy metal -yhtye Viikatteen 13. studioalbumi. Se julkaistiin 2. lokakuuta 2020 levymerkillä Universal Music.
Kappaleet

Intro – Valkea jouhi – 1.35
Hallava – 4.05
Susivirsi – 3.31
Varjorastaat – 3.39
Vaivaisten laulu – 3.36
Rillumarei! – 5.47
Huomenta humalaiset – 3.30
Alhaisen virran maa – 5.21
Viilušaketti – 4.16
Valo saa sinut – 4.08
Arvostelut

Imperiumi: 9-/10
Kaaoszine: 9/10
Soundi:
V2.fi:
Aiheesta muualla

Rillumarei! Discogsissa. (englanniksi)
Albumi Rillumarei! Encyclopaedia Metallum -sivustolla (englanniksi)
Pennsylvanian hiilikaivostyöläisten lakko 1902

Hiilikaivostyöläisten ammattiliiton johtaja John Mitchell saapui Shenandoahiin vuonna 1902. Hänen vaunujensa ympärillä marssi kaivoksissa työskennelleitä poikia.
Pennsylvanian hiilikaivostyöläisten lakko vuonna 1902 oli itäisen Pennsylvanian kaivosalueilla järjestetty lakko, jossa työläiset vaativat parempaa palkkaa ja työoloja sekä lyhyempää työaikaa ja ammattiliiton tunnustamista neuvotteluosapuoleksi. Lakon järjesti United Mine Workers of America -⁠liitto. Lakko kesti 163 päivää toukokuusta lokakuuhun, ja siihen osallistui yli 100 000 työläistä. Lakko olisi pitempään jatkuessaan voinut tyrehdyttää lämmityspolttoaineena käytetyn antrasiitin toimitukset Yhdysvaltain suurkaupunkeihin, mutta presidentti Theodore Rooseveltin hallinto teki sovintoesityksen, jolla palkkoja nostettiin ja työaikaa lyhennettiin kymmenestä tunnista yhdeksään tuntiin. Roosevelt harkitsi kaivosten kansallistamista, jolloin niiden toiminta olisi otettu Yhdysvaltain armeijan valvontaan.
Aiheesta muualla

Pennsylvania anthracite coal workers strike for better wages and working conditions, 1902 Swarthmore College
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pasi Kauppinen

Pasi Kauppinen Sonata Arctican konsertissa Saksassa heinäkuussa 2016.
Pasi Kalevi Kauppinen on suomalainen basisti ja säveltäjä.
Kauppinen on soittanut Silent Voicesissa. Vuonna 2013 hän korvasi Sonata Arctica -yhtyeessä Marko Paasikosken ja ryhtyi yhtyeen basistiksi. Hän soittaa bassoa levyillä Pariah's Child, Ecliptica – Revisited: 15th Anniversary Edition sekä The Ninth Hour. Pasi Kauppinen on kotoisin Kokkolasta. Hän soittaa Warwick Streamer -bassoilla ja MESA/Boogie -vahvistimilla.
Pennsylvanian lippu

Pennsylvanian lippu (1907–)
Pennsylvanian lippu on Yhdysvaltain osavaltio Pennsylvanian virallinen tunnus sen sinetin ohella. Lipussa on osavaltion vaakuna sinisellä taustalla. Lipun mittasuhteet ovat 2:3. Nykyinen lippu otettiin käyttöön 23. kesäkuuta 1907.
Muut liput

Pennsylvanian kuvernöörin lippu.
Pennsylvania Hospital

| Pennsylvania Hospital |
| --- | --- |

Sijainti
Osoite:  800 Spruce Street Philadelphia, PA 19107, Yhdysvallat
Koordinaatit:  39°56′41.2″N, 75°9′22.56″W
Historia
Perustettu:  1751
Linkki
Kotisivut:  www.pennmedicine.org/for-patients-and-visitors/penn-medicine-locations/pennsylvania-hospital
Pennsylvania Hospital on sairaala Philadelphian kaupungissa Pennsylvaniassa. Se on Yhdysvaltain vanhin sairaala. Sairaalan perustamislupa myönnettiin Benjamin Franklinille ja Thomas Bondille 11. toukokuuta vuonna 1751. Sen ensimmäinen sairaalarakennus valmistui vuonna 1752.
Sairaalan päärakennus.
Sairaalan kirjasto sai alkunsa vuonna 1762, kun englantilainen lääkäri John Fothergill lahjoitti sille sen ensimmäisen kirjan. Kirjasto kasvoi nopeasti, ja vuonna 1847 se oli American Medical Associationin mukaan Yhdysvaltain suurin ja tärkein lääketieteellinen kirjasto. Kirjasto toimii nykyisin lähinnä historiallisten kirjojen säilytyspaikkana. Sillä on teoksia 1400-luvulta 1900-luvulle.
Aiheesta muualla

Kuvia tai muita tiedostoja aiheesta Pennsylvania Hospital Wikimedia Commonsissa
Pennsylvania Hospitalin kotisivut
Pennsylvanian osavaltionyliopisto

| Pennsylvania State University |
| --- | --- |

Motto:  Making Life Better (Vitam Meliorans)
Perustettu:  1855
Tyyppi:  Valtiollinen
Säätiön varat:  $1,546 miljardia
Rehtori:  Rodney Erickson
Henkilökunta:  8 864
Sijainti:  kampuksia useissa kaupungeissa, Pennsylvania  Yhdysvallat
Sivusto:  http://www.psu.edu/
Old Main, yliopistohallinnon päärakennus University Parkin keskuskampuksella.
Pennsylvanian osavaltionyliopisto (engl. Pennsylvania State University; kutsutaan usein nimellä Penn State) on yliopisto Pennsylvaniassa, Yhdysvalloissa. Yliopistossa on 24 kampusta, jotka sijaitsevat eri puolilla Pennsylvanian osavaltiota. Se on opiskelijamäärältään Yhdysvaltojen kymmenen suurimman yliopiston joukossa.
Kiinalainen ARWU-yliopistoranking arvioi yliopiston  pääkampuksen tieteellisten näyttöjen perusteella maailman huippuyliopistojen listalla 2021 sijaluokkaan 101-150.
Aiheesta muualla

Kuvia tai muita tiedostoja aiheesta Pennsylvanian osavaltionyliopisto Wikimedia Commonsissa
Pensaikkokrappi

| Pensaikkokrappi |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Gentianales
Heimo::  Matarakasvit
Suku::  Krapit Rubia
Laji::  peregrina
Kaksiosainen nimi
 Rubia peregrina  L. (1753) 
Katso myös
   Pensaikkokrappi Commonsissa 
Infobox OKVirheellinen NIMI-arvo: 
Pensaikkokrappi eli pensaikkovärimatara (Rubia peregrina) on monivuotinen matarakasvilaji. Se kasvaa 30–150 senttimetriä korkeaksi. Laji muistuttaa melko paljon värikrappia eli aitovärimataraa (Rubia tinctorum), mutta kasvi on tyveltä puutunut. Se on kiipeilevä ja varresta nelisärmäinen ruoho. Lehdet ovat mataramaisesti kiehkuroina, yhdessä kiehkurassa lehtiä on neljästä viiteen. Kukat kasvavat pieninä viuhkoina, ne ovat pieniä, kellanvihreitä ja tavallisesti viisilukuisia, kooltaan 4–6 millimetriä. Hedelmä on yksisiemeninen marja. Pensaikkokrappi esiintyy luonnonvaraisena Välimeren alueella, Azoreilla ja Britteinsaarilla.
Pensaikkopyyjuoksija

| Pensaikkopyyjuoksija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Pyyjuoksijat Turnicidae
Suku::  Pyyjuoksijat Turnix
Laji::  varius
Kaksiosainen nimi
 Turnix varius  (Latham, 1801) 
Katso myös
   Pensaikkopyyjuoksija Wikispeciesissä   Pensaikkopyyjuoksija Commonsissa 
Infobox OKNimi-testi OKIUCN-testi OK: 
Pensaikkopyyjuoksija (Turnix varius), myös T. varia, on pyyjuoksijoiden sukuun kuuluva viiriäistä muistuttava lintu. Sen esiintymisalue kattaa Australian lounais-, itä- ja kaakkoisosat (nimialalaji varius), Uuden-Kaledonian (alalaji novaecaledoniae), ja Australian lounaisrannikon edustalla sijaitsevan Houtman Abrolhosin saariryhmän (alalaji scintillans). John Latham kuvaili lajin holotyypin Sydneystä vuonna 1801.
Robert Robinson

| Robert Robinson |
| --- | --- |

Henkilötiedot
Syntynyt: 13. syyskuuta 1886 Rufford, Iso-Britannia
Kuollut: 8. helmikuuta 1975 (88 vuotta) Great Missenden, Iso-Britannia
Kansalaisuus:   Brittiläinen
Koulutus ja ura
Tutkinnot:  Manchesterin yliopisto
Väitöstyön ohjaaja:  William Henry Perkin, Jr.
Instituutti:  Sydneyn yliopisto Liverpoolin yliopisto British Dyestuffs Corporation Manchesterin yliopisto Lontoon yliopisto Oxfordin yliopisto
Oppilaat:  Arthur Birch William Sage Rapson
Tutkimusalue:  Kemia
Tunnetut työt:  Antosyaanien ja alkaloidien tutkimus
Palkinnot:   Nobelin kemianpalkinto (1947)
Robert Robinson (13. syyskuuta 1886 Rufford – 8. helmikuuta 1975 Great Missenden) oli brittiläinen kemisti. Hän sai Nobelin kemianpalkinnon vuonna 1947 antosyaanien ja alkaloidien tutkimisesta. Robinson toimi vuodesta 1930 Oxfordin yliopistossa kemian professorina ja myöhemmin tutkijana Magdalen Collegessa.
Robinson syntetisoi vuonna 1917 kokaiinin esiasteen tropinonin. Tämä ei ollut pelkästään suuri askel alkaloidien kemian tutkimuksessa, vaan osoitti myös, että tandemreaktio käy bisyklisten molekyylien valmistamiseen niin sanotulla one-pot -synteesillä.
Robinson toimi vuosina 1945–1950 Royal Societyn puheenjohtajana.
Aiheesta muualla

Robinsonin elämäkerta Nobel-säätiön sivuilla
Pietarinmäki

Pietarinmäki on osa Nurmijärven kunnassa sijaitsevaa Klaukkalan taajamaa. Se on harjujen päälle rakentunut asuinalue Klaukkalantien varrella Viirinlaakson välittömässä läheisyydessä. Pietarinmäkeä vastapäätä tien toisella puolella sijaitsee Ristipakan alue, joka sisältää asuimiston lisäksi yritystoimintaa, muun muassa Klaukkalan Kehys ja Lasi Oy.
Rehab Doll

| Rehab Doll Green River |
| --- | --- | --- |

Studioalbumin tiedot
 Äänitetty : elokuu 1987 – tammikuu 1988
 Julkaistu: kesäkuu 1988
 Tuottaja(t): Jack Endino & Bruce Calder
 Tyylilaji: grunge
 Kesto: 28.40 31.38 (MC)
 Levy-yhtiö: Sub Pop
Green Riverin muut julkaisut
| Dry As a Bone 1987 | Rehab Doll 1988 | Rehab Doll/Dry As a Bone 1990 |
Rehab Doll on grunge-yhtye Green Riverin viimeinen studioalbumi. Se julkaistiin kesäkuussa 1988 Sub Pop Recordsilla, vähän yhtyeen hajoamisen jälkeen. Albumi painettiin uudestaan yhdistettynä Dry As a Bone-EP:seen vuonna 1990 (mukana oli myös bonuskappaleita).
Vaikka yhtye käytännössä hajosi 1987, yhtyeen jäsenet päättivät tehdä albumin valmiiksi. Tuotanto oli valmis tammikuussa 1988.
Kappaleet

Kaikki kappaleet kirjoitti Green River, ellei toisin mainittu.
Forever Means – 4.20
Rehab Doll – 3.23 (säv. Paul Solger)
Swallow My Pride – 2.59 (säv. Steve Turner)
Together We’ll Never – 4.01
Smilin’ and Dyin’ – 3.23
Porkfist – 3.13
Take a Dive – 3.28
One More Stitch – 3.53
Queen Bitch – 2.58 (säv. David Bowie, vain kasettiversio)
Kokoonpano

Mark Arm – laulu
Stone Gossard – kitara
Bruce Fairweather – kitara
Jeff Ament – basso
Alex Vincent – rummut
Arvostelut

Allmusic:
Pietarinojansuo–Suurisuo

Pietarinojansuo–Suurisuo on suo Mäntsälässä, 14 kilometriä kirkonkylästä lounaaseen. Suon kokonaispinta-ala on 142 hehtaaria. Pinta-alasta 122 hehtaaria on yli metrin syvää ja 110 hehtaaria yli kaksi metriä. Turpeen suurin mitattu paksuus on 7,2 metriä. Suon pinnan korkeus merenpinnasta on 75–82 m. Pietarinojansuo–Suurisuon suoalue muodostuu Pietarinojansuon ja Suurisuon keidassoista. Suoalue rajoittuu pohjoisessa savipeltoihin ja muualla moreenin peittämään kallioon. Suon länsipuolella on Ullamäen geologisesti merkittävä moreenimuodostuma.
Pietarinojansuo on enimmäkseen ojitettu. Suon laiteet ovat muuttuneet turvekankaiksi. Suon pohjoisreunalla on melko järeää kuusivaltaista puustoa. Keidassuon ominaispiirteet ovat säilyneet paremmin suon keskellä ja eteläreunalla, jossa on vain yksittäisiä ojia. Suon länsireunaan on kaivettu lampia. Pietarinojansuon pinta viettää koilliseen.
Suurisuo on puoliksi ojitettu. Sen keski- ja länsiosat ovat säilyneet melko luonnontilaisina. Ojittamattoman alueen keskusta on lyhytkorsinevaa ja lyhytkortista rämettä. Siellä kasvaa leväkköä, pitkälehtikihokkia, pyöreälehtikihokkia, suokukkaa, valkopiirtoheinää, tupasvillaa ja vaivaiskoivua. Puusto on harvaa, 2–3 metriä korkeita mäntyä. Nevaosan länsipuolella Suurisuo on puustoista kanervarahkarämettä, jossa kasvavat männyt ovat korkeintaan 7–8 metrin pituisia. Länsi- ja eteläreunoiltaan suo rajautuu melko jyrkästi kivennäismaahan. Nevan laiteilla on kapealla vyöhykkeellä sarakorpea, tupasvillarämettä ja ruohokorpea. Korvessa puusto on runsaan viiden metrin korkuista kuusta ja koivua, joiden joukossa on joitakin tervaleppiä. Korpi vaihettuu nevaa kohti sararämeeksi. Suurisuon itäosan ojitukset ovat luultavasti hieman kuivattaneet myös suon ojittamatonta osaa. Suon ominaispiirteet ovat silti säilyneet hyvin. Suurisuon pinta viettää etelään.
Pietari – Metropoli nurkan takana

| Pietari - Metropoli nurkan takana |
| --- | --- |

Kirjailija:  Magnus Londen, Anders Mård, Milena Parland
Kieli:  suomi
Genre:  matkaopas
Kustantaja:  Tammi
Julkaistu:  2004
Ulkoasu:  2004
Sivumäärä:  288
ISBN:  951-31-2723-0

Löydä lisää kirjojaKirjallisuuden teemasivulta
Pietari - Metropoli nurkan takana on toimittaja Magnus Londenin kirjoittama opaskirja ja lähinnä suomalaisille lukijoille suunnattu reportaasikokoelma. Kirjoittamiseen ovat osallistuneet myös toimittajat Anders Mård ja Milena Parland. He ovat kirjoittaneet tavallisuudesta poikkeavan, persoonallisen matkaoppaan. Kirja on sekoitus reportaaseja ja konkreettisia matkavihjeitä, ja se esittelee Pietarin tunnetuimpia nähtävyyksiä.
Tekstiä täydentävät Andrei Stserbakov-Parlandin valokuvat.
Pj

Pj tarkoittaa seuraavia asioita:
Air Saint-Pierre, IATA-koodi PJ, lentoyhtiö
petajoule, tunnus PJ, energian yksikkö
pikojoule, tunnus pJ, energian yksikkö
puheenjohtaja, pj. tai puh.joht., kokouksessa tai toimielimessä puhetta johtava henkilö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pj”, voi hakea sivunnimihaulla, laajalla sivunnimihaulla tai tekstihaulla.
Pianolanka

Pianolankoja.
Pianolanka on erityisen luja teräslankalaatu, jota käytetään pianojen ja kitaroiden kielissä, kalastusvieheissä sekä pienoismalleissa. Sitä valmistetaan karkaistusta hyvin hiilipitoisesta teräksestä, jousiteräksestä. Murtolujuus on erityisen korkea, 2 200 – 2 482 megapascalia. Langan täytyy olla erittäin vakiolaatuista, koon vaihtelun alle kahdeksan mikrometriä, koska muuten se kuuluu häiritsevästi moderneissa musiikki-instrumenteissa. Pianolangasta voi myös tehdä jousia.
Pianolankaa myydään usein keloissa ja sen katkaisuun tarvitaan erikoisleikkureita.
Aiheesta muualla

Kuvia tai muita tiedostoja aiheesta Pianolanka Wikimedia Commonsissa
Pentti Peltola

Pentti Johannes Peltola (30. lokakuuta 1918 Ilmajoki – 1. elokuuta 1987 Helsinki) oli suomalainen lääkäri ja professori.
Peltolan vanhemmat olivat opettaja Viljo Tuomas Peltola ja Kaisa Matilda Latikka ja puoliso vuodesta 1951 Ziricli Freja Ahti. Peltola tuli ylioppilaaksi Lapuan yhteiskoulusta 1935 ja valmistui lääketieteen lisensiaatiksi 1945. Lääketieteen ja kirurgian tohtoriksi hän väitteli 1950 ja erikoistui sisätauteihin 1948 ja farmakologiaan 1952. Peltola työskenteli uransa alkuvuosina sekä Helsingin yliopiston että useiden eri sairaaloiden palveluksessa. Hän oli Helsingin yliopiston farmakologian professori 1971–1984 ja sitä ennen vuosina 1962–1971 yliopiston sisätautiopin dosentti. Hän oli myös Meilahden sairaalan ylilääkäri 1979–1980. Sodissa Peltola toimi pataljoonan, sairaalajunan, kenttäsairaalan ja sotasairaalan lääkärinä, sotilasarvoltaan hän oli lääkintäkapteeni. Hän oli Kaunialan sotavammasairaalan, Proteesisäätiön ja Kaskisaaren kuntoutuslaitoksen isännistöjen puheenjohtaja.
Pellervo (sanomalehti)

Pellervo oli vuosina 1881-1884 Mikkelissä ilmestynyt sanomalehti. Lehden perusti lyseon lehtori Fredrik (Rietrikki) Polén.
Mikkelin suomenmieliset olivat halunneet 1870-luvulla Mikkeliin suomenkielisen sanomalehden. Rietrikki Polén oli maltillinen ja niin sanottu vanha rehellinen fennomaani. Pellervo oli Mikkelin ainoa sanomalehti omana aikanaan ja ensimmäinen suomenkielinen sitten Mikkelin Wiikko-Sanomien 1860-luvun alussa.
Pellervo oli hyvin toimitettu uutislehti ja sen sisältö oli monipuolinen. Sen levikki ulottui Mikkelin kaupunkiin ja ympäröivälle maaseudulle. Rietrikki Polénin kuolema 1884 lopetti Pellervon ilmestymisen, mutta Mikkelin suomenmieliset perustivat sille pian seuraajan, Mikkelin Sanomat.
Ranskan ympäriajo 1969

Ranskan ympäriajo 1969 oli järjestyksessään 56. Ranskan ympäriajo. Se alkoi 28. kesäkuuta Roubaixista ja päättyi 20. heinäkuuta 1969 Pariisiin. Kilpailun voitti belgialainen Eddy Merckx ylivoimaisella 17 minuutin ja 54 sekunnin erolla toiseksi tulleeseen ranskalaiseen Roger Pingeoniin ja 22 minuutin ja 13 sekunnin erolla kolmanneksi tulleeseen ranskalaiseen Raymond Poulidoriin. Kyseessä oli Merckxin ensimmäinen Ranskan ympäriajon voitto. Merckx voitti kokonaiskilpailun lisäksi myös mäkikilpailun ja pistekilpailun, joka on toistaiseksi ainoa kerta kun sama ajaja on voittanut kyseiset kolme kilpailukategoriaa samalla kertaa. Lisäksi hän voitti yhdistelmäkilpailun ja yrittelijäimmän pyöräilijän palkinnon. Merckxin talli Faema oli myös kilpailun paras talli joukkuekilpailussa.
Eddy Merckx juhlii ensimmäistä Tourin voittoaan tallinsa kanssa.
Etapit

| Etappi | Päivä | Reitti | type | Pituus (km) | Voittaja | Kokonaiskilpailun johtaja |
| --- | --- | --- | --- | --- | --- | --- |
| Prologi  | 28. kesäkuu | Roubaix – Roubaix |  | 10,4 |  Rudi Altig |  |
| 1a  | 29. kesäkuu | Roubaix –  Woluwe-Saint-Pierre |  | 147 |  Marino Basso |  |
| 1b  | 29. kesäkuu |  Woluwe-Saint-Pierre –  Woluwe-Saint-Pierre | Joukkueaika-ajo | 15,6 |  Faema |  |
| 2  | 30. kesäkuu |  Woluwe-Saint-Pierre –  Maastricht |  | 181,5 |  Julien Stevens |  |
| 3  | 1. heinäkuu |  Maastricht – Charleville-Mézières |  | 213,5 |  Eric Leman |  |
| 4  | 2. heinäkuu | Charleville-Mézières – Nancy |  | 214 |  Rik Van Looy |  |
| 5  | 3. heinäkuu | Nancy – Mulhouse |  | 193,5 |  Joaquim Agostinho |  |
| 6  | 4. heinäkuu | Mulhouse – Ballon d'Alsace |  | 133,5 |  Eddy Merckx |  |
| 7  | 5. heinäkuu | Belfort – Divonne-les-Bains |  | 241 |  Mariano Díaz |  |
| 8a  | 6. heinäkuu | Divonne-les-Bains – Divonne-les-Bains | Henkilökohtainen aika-ajo | 8,8 |  Eddy Merckx |  |
| 8b  | 6. heinäkuu | Divonne-les-Bains – Thonon-les-Bains |  | 136,5 |  Michele Dancelli |  |
| 9  | 7. heinäkuu | Thonon-les-Bains – Chamonix |  | 111 |  Roger Pingeon |  |
| 10  | 8. heinäkuu | Chamonix – Briançon |  | 220,5 |  Herman Vanspringel |  |
| 11  | 9. heinäkuu | Briançon – Digne-les-Bains |  | 198 |  Eddy Merckx |  |
| 12  | 10. heinäkuu | Digne-les-Bains – Aubagne |  | 161,5 |  Felice Gimondi |  |
| 13  | 11. heinäkuu | Aubagne – La Grande-Motte |  | 195,5 |  Guido Reybrouck |  |
| 14  | 12. heinäkuu | La Grande-Motte – Revel |  | 234,5 |  Joaquim Agostinho |  |
| 15  | 13. heinäkuu | Revel – Revel | Henkilökohtainen aika-ajo | 18,5 |  Eddy Merckx |  |
| 16  | 14. heinäkuu | Castelnaudary – Bagnères-de-Luchon |  | 199 |  Raymond Delisle |  |
| 17  | 15. heinäkuu | Bagnères-de-Luchon – Mourenx |  | 214,5 |  Eddy Merckx |  |
| 18  | 16. heinäkuu | Mourenx – Bordeaux |  | 201 |  Barry Hoban |  |
| 19  | 17. heinäkuu | Libourne – Brive-la-Gaillarde |  | 192,5 |  Barry Hoban |  |
| 20  | 18. heinäkuu | Brive-la-Gaillarde – Puy de Dôme |  | 198 |  Pierre Matignon |  Eddy Merckx |
| 21  | 19. heinäkuu | Clermont-Ferrand – Montargis | Tasamaaetappi | 329,5 |  Herman Vanspringel |  Eddy Merckx |
| 22a  | 20. heinäkuu | Montargis – Créteil | Tasamaaetappi | 111,5 |  Joseph Spruyt |  Eddy Merckx |
| 22b  | 20. heinäkuu | Créteil – Pariisi | Henkilökohtainen aika-ajo | 36,8 |  Eddy Merckx |  |
Kokonaiskilpailu > Top 10

| Sijoitus | Ajaja | Joukkue | Aika |
| --- | --- | --- | --- |
| 1 |  Eddy Merckx (BEL)    | Faema | 116h 16' 02" |
| 2 |  Roger Pingeon (FRA) | Peugeot–BP–Michelin | + 17' 54" |
| 3 |  Raymond Poulidor (FRA) | Mercier–BP–Hutchinson | + 22' 13" |
| 4 |  Felice Gimondi (ITA) | Salvarani | + 29' 24" |
| 5 |  Andrés Gandarias (ESP) | Kas–Kaskol | + 33' 04" |
| 6 |  Marinus Wagtmans (NED) | Willem II–Gazelle | + 33' 57" |
| 7 |  Pierfranco Vianelli (ITA) | Molteni | + 42' 40" |
| 8 |  Joaquim Agostinho (POR) | Frimatic–de Gribaldy–Viva–Wolber | + 51' 24" |
| 9 |  Désiré Letort (FRA) | Peugeot–BP–Michelin | + 51' 41" |
| 10 |  Jan Janssen (NED) | Bic | + 52' 56" |
Aiheesta muualla

Kuvia tai muita tiedostoja aiheesta Ranskan ympäriajo 1969 Wikimedia Commonsissa
ProCyclingStats.com-sivustolla
BikeRaceInfo.com-sivustolla
Ranskan ympäriajo
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo